Document ID: /roh_data/filtered/fineweb-2-filterrobots_roh.jsonl.gz/9957

Tar il mat e la matta che s'han infectads cun il coronavirus sa tracti da frar e sora. Ensemen cun lur famiglia èn ils fragliuns uss en quarantina, quai ha communitgà il departament da sanadad da Basilea. Perquai ch’ins na sa betg nua ch'ils uffants s'han infectads èn per segirezza era ils conscolars en quarantina; ina classa primara ed ina classa da scolina. Tar la classa da scolina ston era dus magistras star a chasa. Sche ulteriuras persunas d'instrucziun ston ir en quarantina vegn anc scleri.
Las radund 70 persunas ston star en quarantina per in'emna; fin ils 5 da zercladur.